《满江红 丁酉仲夏读陈素庵夫人诗馀感和》
清代·朱中楣

乍雨还晴，怨怨怨、天无分别。更那堪、淮流泾水，共人悲咽。

佳节每从愁里过，清光又向云中没。怪啼痕，欲续调难成，柔肠绝。

花弄影，红残缬。冰荷覆，瑶琴歇。问梁间燕子，共谁凄切。

举目关河空拭泪，伤心杯酒空邀月。叹人生，如梦许多般，皆虚掷。

作者简介：朱中楣，字远山，庐陵人。明宗室议汶女，吉水兵部侍郎李元鼎室，礼部尚书振裕母。有《石园随草》。